title: Brehant-Loudieg
text: Ur pennad Brehant-Monkontour a zo ivez.
  
  Brehant-Loudieg a zo ur gumun eus Breizh e kanton Gregam e departamant ar Mor-Bihan.
  
  Douaroniezh 
  Etre stêrioù Oud ha Lié emañ Brehant-Loudieg.
  
  Anv 
  Stummoù skrivet
  
   Erwan Vallerie ː Brehant Lodoiac, 1269; Brechant Loudeac, 1330; Breant, 1424; Brehant Loudeac, 1453, 1516; Brehand-Loudéac, 1779
  
  Gerdarzh
  
   Hervé Abalain ː anv-sant deut eus Bro-Gembre
  
  Ardamezioù 
  En gul e deir mailhenn en aour
  
   mailhennoù familh Roc'han
  
  Istor 
  Brehant-Loudieg e oa ur barrez eus eskopti Sant-Brieg.
  
  Dug a Roc'han e oa aotroù al lec'h.
  
  E Brehant eo bet savet an ti-moullañ kentañ e Breizh, ken abred ha 1484.
  
  Dispac'h Gall 
   Melestradurezh: krouet e voe kumun Brehant-Loudieg e 1790. Gant al lezenn eus an 23 a viz Eost 1790 e voe lakaet da benn ur c'hanton, hini Brehant-Loudieg, gant pemp kumun ennañ: Brehant-Loudieg, Kerzhin, Roc’han, Sant-Gouvri ha Sant-Samzun; e Bann Josilin edo. Gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret kanton Brehant-Loudieg ha lakaet Brehant-Loudieg e kanton Roc'han, bet krouet gant ar memes lezenn. Lakaet e oa bet Brehant-Loudieg en arondisamant Ploermael bet krouet e 1800.
  
  Brezel-bed kentañ 
   103 gwaz eus ar gumun a gollas o buhez abalamour d'ar brezel, d.l.e. 4,13 % eus he foblañs e 1911.
  
  Eil Brezel-bed
   Allio, maer ar gumun, a voe dilezet a-berzh-gwir e miz Gwengolo 1942 gant Renad Vichy.
   Ur manac'h eus an abati a varvas en ur c'hamp-bac'h en Alamagn; ur paotr all eus ar Rezistañs hag ur c'houer a zo serret gant an Alamaned.
   ur plac'h yaouank eus ar Rezistañs a voe kavet lazhet e miz Gouere 1944; soudarded jorjian eus al lu alaman o dije lazhet anezhi.
   Mervel a reas 14 den eus ar gumun abalamour d'ar brezel.
  
  Brezel Aljeria
   Ur gwaz a varvas.
  
  Monumantoù ha traoù heverk 
  
   Abati Timadeug.
  Maner la Touche
  Maner la Ville-Morvan
  Maner Marn
   Monumant ar re varv.
  
  Emdroadur ar boblañs abaoe 1962
  
  Melestradurezh
  
  Tud
  
  Tud marvet eno
   1891: Goulven Morvan, skrivagner brezhonek, en abati Itron-Varia Dimadeg.
  
  Ardamezeg ar familhoù
  
  Gevelliñ
  
  Liammoù diavaez 
  
   Brehant-Loudieg war lec'hienn Geobreizh
  
  Levrlennadur 
  
   Hervé Abalain : Les noms de lieux bretons. Les Universels Gisserot. 2000
   J.B. Ogée : Dictionnaire historique et géographique de la province de Bretagne, dédié à la Nation bretonne. 1780
   Erwan Vallerie : Diazezoù studi istorel an anvioù-parrez. Corpus. An Here. 1995
  
  Daveoù ha notennoù 
  
  Kumunioù ar Mor-Bihan
  Kumunioù Bro Sant-Brieg
  Kumunioù bet krouet er Mor-Bihan e 1790